Exqrch/javanese-Komodo-pixelgpt huggingface dataset:
Metro TV iku stasiun pisanan ing Indonésia kang nyiaraké warta sajeroning basa Mandarin: "Metro Xin Wen", lan uga siji-sijiné stasiun TV ing Indonésia kang ora nasingaké program sinétron
Metro TV uga nayagaké giyaran internasional abasa Inggris pisanan ing Indonésia "Indonésia Now" kang bisa dipirsani saka saindhenging donya
Stasiun iki dikenal ndarbèni presenter warta paling akèh ing Indonésia Metro TV uga nayangaké program "e-Lifestyle", ya iku program talkshow kang mbahas tèknologi informasi lan telekomunikasi
Metro TV didarbèni Media Group pimpinan Surya Paloh kang uga duwé koran "Media Indonésia" lan "Lampung Post"
Struktur dewan direksi MetroTV saiki ya iku Wisnu Hadi minangka présidhèn direktur, Lestary Luhur minangka direktur penjualan lan pemasaran, Ana Widjaja minangka direktur keuangan lan administrasi, John Balonso minangka direktur teknik lan Elman Saragih minangka pemimpin redaksi
Satelit-satelit kang digunakan déning Metro TV :
Wong Malta Wong Malta iku sawijining sukubangsa utawa kelompok ètnik sing asalé saka Malta, sawijining nagara kapuloan ing Sagara Tengah
Kapuloan iki cacahé ana pitung pulo
Malta iku wis dienggoni wong wiwit kurang luwih taun 5200 SM
Para sing ndunungi awal iki mbokmanawa asalé saka pulo Sisilia
Sawijining kabudayan prasajarah jaman watu sing ditandhani déning yasan-yasan mégalitik ana ing kapuloan iki lan umuré sèwu taun luwih tuwa tinimbang piramida ing Giza
Bangsa Funisia miwiti kolonisasi Malta wiwit kurang luwih taun 1000 SM lan wong-wong iki nganggo kapuloan Malta minangka markas saka ngendi bisa nguwasani lan naklukaké tlatah-tlatah liyané ing Sagara Tengah
Banjur wong-wong Kartago, ya iku panerus wong Funisia iki, diusir déning wong Romawi ing taun 216 SM
Sawisé iku, kapuloan Malta dikuwasani déning Bizantium (abad kaping 4 nganti abad kaping 9), banjur sawisé iku mbokmanawa Malta diserang déning bangsa Vandal lan ditaklukaké wong-wong Arab ing 870
Wong-wong Arab iki cukup toleran marang agama Kristen sing dianut bangsa Malta
Wong Arab uga nepungaké budaya pananduran jeruk lan katun, sarta sistèm irigasi
Pangaribawa budaya Arab isih bisa dideleng ing basa Malta, basa Malta iku siji-siji basa Sémitik sing katulis mawa aksara Latin ing wujud bakuné
Sawisé iku, saka taun 1090 nganti taun 1530, Malta dikuwasani déning Karajan Sisilia, dadi unsure-unsur sing ndunungi ditambahi karo unsuré Éropah
Banjur ing taun 1798, Malta dikuwasani déning Prancis, nanging rong taun sawisé iku, Britania bisa ngusir wong Prancis
Banjur Malta resmi dadi jajahan Britania ing taun 1814
Pungkasané Malta dadi mardika ing tanggal 2 September 1964
Malta banjur dadi anggota Uni Éropah ing tanggal 1 Mèi 2004 lan banjur dadi anggota Eurozone ing taun 2008
Wong Malta mituturaké basa Malta, sawijining basa Semitik sing katulis mawa aksara Latin
Kajaba fonologiné, basa Malta mèmper banget karo dialèk-dialèk urban basa Arab Tunisia
Nanging basa Malta iku wis owah akèh, awit basa Malta iku wis mungut tembung-tembung asing akèh, unsur-unsur fonétik lan fonologis, malahan uga unsure-unsur parama basa saka basa Italia lan Inggris
Basa resmi ing Malta iku basa Inggris lan basa Malta
Nanging basa Italia uga dipituturaké
Basa Malta dadi basa resmi ing 1936, sadurungé iku basa resminé ya basa Italia
Saiki para panutur basa Malta cacahé kira-kira 371.900 jiwa
Bilingualisme lan malahan multilingualisme iku biyasa saantarané wong-wong Malta
Miturut cacah jiwa taun 1995, 76% sing ndunungi Malta bisa abasa Inggris, lan 36% bisa abasa Italia
Kanggo 29%, basa Inggris iku basa ing papan pagawéyan
Banjur studi-studi nuduhaké manawa antara 86% nganti 90%, sing ndunungi Malta nganggo basa Malta marang anggota kulawarga.
Karo para kekanca angka iki mudhun dadi 83,6%
Pendidikan kapindho lan katelu namung ing basa Inggris waé
Undhang-undhang dhasar Malta njamin kabébasan agama, nanging ngukuhaké yèn agama Katulik Roma iku agama nagara
Kurang luwih 98% sing ndunungi Malta iku kalebu agama Katulik
Sawetara studi-studi anyar dilakoni déning ahli génétika Spencer Wells lan Pierre Zalloua saka American University ing Beirut
Wong loro iki nglumpukaké conto-conto kromosom Y saka wong-wong lanang sing urip ing Wétan Tengah, Afrika Lor, Spanyol, Portugal lan Malta, papan-papan sing tau dienggoni lan diparani déning bangsa Funisia
Miturut studi iki, punjul 50% garis kromosom Y sing ditemoni saantarané wong-wong Malta, asalé bisa waé saka bangsa Fenisia.
RCTI RCTI (Rajawali Citra Televisi Indonésia) iku sawijining stasiun télévisi swasta Indonésia kang kapisan
RCTI sepisanan ngangkasa tanggal 13 November 1988 lan diresmèkaké 24 Agustus 1989
Ing wektu semana, giyaran RCTI mung bisa ditampa déning pelanggan kang duwé dékodher lan mbayar urunan saben sasi
RCTI nyopot dékodheré ing pungkasan 1989
Pamaréntah ngidinaké RCTI ngayahi giyaran bébas kanthi nasional wiwit taun 1990 nanging nembé mawujud ing pungkasan 1991 sawisé gawé RCTI Bandhung ing tanggal 1 Mèi 1991
Taun 2004 RCTI kalebu stasiun télévisi kang gedhé ing Indonésia
Wiwit Maret 2004, RCTI diduwèni déning Media Nusantara Citra, golongan parusahan médhia kang uga duwé GTV lan TPI
RCTI duwé hak siar kanggo ajang bal-balan pinunjul Éropa, Euro 2008 bebarengan karo GTV lan TPI
Sesanti RCTI yaiku "SEMAKIN OKE".
Bartolomeo Rastrelli Francesco Bartolomeo Rastrelli (Ruslan: Франче́ско Бартоломе́о Растре́лли) (1700 - 29 April 1771) iku arsitèk Ruslan sing asalé saka Italia
Dhèwèké ngembangaké gaya arsitèktur baroque pungkasan sing gampang dikenali
Karya mligi, kalebu Kedhaton Mangsa Asrep ing Saint Petersburg lan Kedhaton Katarina ing Tsarskoye Selo, misuwur bab keméwahan lan dékorasiné.
Kadhaton Mangsa Asrep Kadhaton Mangsa Asrep (Rusia: Зимний дворец) ing Saint Petersburg, Ruslan, iku wiwit saka 1732 nganti 1917, dadi dalem resmi para Kaisar (Tsar) Ruslan
Dunungé antarané Palace Embankment lan alun-alun kedhaton, ing sisihé papan Kedhaton mangsa asrep saka Peter Agung sing asli, kedhaton sing saiki lan kedhaton kapapat diwangun lan diowahi ing pungkasan taun 1730 nganti taun 1837, amarga rusak kobongan
Panyerbuan marang kedhaton iki ing taun 1917 dadi simbul Révolusi Ruslan(1917).
SCTV SCTV (Surya Citra Televisi) iku stasiun télévisi swasta nasional ing Indonésia
SCTV (wiwitané cekakan saka 'Surabaya Central Televisi') ngangkasa pisanan tanggal 24 Agustus 1990 ing Surabaya, Jawa Wétan, kanthi cakupan wewengkon Surabaya lan saubengé (Gresik, Lamongan, Sidaarja, Majakerta, Jombang, Pasuruan, Bangkalan)
Ing taun 1991, diadegaké stasiun SCTV Bali ing Denpasar lan SCTV Surakarta ing Surakarta
Wiwit iku jeneng SCTV diowahi dadi Surya Citra Televisi
Tahun 1993, SCTV ngangkasa kanthi nasional
Mbaka sethithik, ing sajeroning taun 1993-1998 SCTV mindhahaké basis operasi giyaran nasionalé saka Surabaya menyang Jakarta
Saiki, kantor punjeré dumunung ing Senayan City Jalan Asia Afrika Lot 19, Jakarta Pusat
SCTV uga duwé studhio penta ing kawasan Kebon Jeruk, Jakarta Kulon
Wiwit tengahan taun 90-an, SCTV sing wiwitané siji manajemen karo RCTI pungkasané kaloroné dipisah manajemené
SCTV diduwèni déning grup Garudha Makutha Teknologi, liwat PT.Surya Citra Media Tbk
Direktur Utama SCTV ya iku Fofo Sariaatmadja
SCTV dadi siji-sijiné sing duwé hak siar tetandhingan Piala Donya 2006 ing Indonésia Senayan City
SCTV resmi buka kantor ing Senayan City wiwit Fèbruari 2008 an sadurungé ana ing Jalan Gatot Subroto Kavling 21 Jakarta
Komplek Senayan City ditargetaké dadi Super Komplek Media, Entertainment & Style pisanan ing Indonésia
Kanthi konsèp iki diangkah SCTV dadi perintis sajeroning pangembangan New Media.
ICG ICG (cekakan saka: International Crisis Group) iku sawijining organisasi nonpamaréntah, nirlaba internasional kang misiné nyegah lan ngrampungaké konflik mbebayani liwat analisis dhedhasar médhan lan advokasi tingkat-dhuwur
Nalika sawijining nagara sajeroning résiko pecah, utawa kakerasan skala gedhé, Crisis Group ngirim sawatara tim analis pulitik menyang utawa ing sacedhaké tlatah konflik mau
Miturut informasi kang dikumpulaké déning tim iki, organsisasi iki gawé lapuran analisis kanthi rékomendhasi kang ditujokaké marang pamimpin-pamimpin donya lan organisasi-organisasi
Minangka tambahan, grup iki uga mbabar "newsletter" wulanan, CrisisWatch, kang mènèhi saktléraman warta ngenani kakerasan kang pinuju kadadéan ing donya
Minangka organisasi kang ngasilaké lapuran lan analisis, grup iki nyambutgawé bebarengan karo akèh pamaréntah, organisasi, lan média kanggo mbabar lan nyebaraké lapurané, kang uga kasedyakaké sajeroning situs resmi
Kantor pusat Crisis Group dumunung ing Brusel, lan duwé kantor-kantor advokasi ing Washington, DC, New York City, London lan Moskwa, lan uga kantor saenggon ing Amman, Beograd, Beirut, Kairo, Dakar, Dushanbe, Islamabad, Jakarta, Kabul, Nairobi, Bishkek, Port-au-Prince, Pretoria, Pristina, Quito, Seoul, Skopje lan Tbilisi
Crisis Group uga duwé analis kang nyambutgawé ing punjul 40 nagara lan wewengkon sajeroning konflik ing patang bawana
Crisis Group didanai liwat sumbangan saka Pamaréntahan Kulon, fondasi liyané, lan organisasi, parusahan, lan individual.
Edith Stein Edith Stein (12 Oktober 1891-9 Agustus 1942), dipuntepangi sasampunipun panampinipun dhumateng Ordo Karmelit minangka "Teresa Benedicta of the Cross" lan dipunkanonisasi kanthi asma kasebat taun 1998, punika satunggiling filsuf, feminis, suster Carmelite, lan martir ingkang tilar donya kamp konsèntrasi Auschwitz
Stein dipunwiyosaken ing Breslau (utawi Wrocław), Silesia (wekdal samanten wewengkon Jerman), ing satunggiling kulawarga tiyang Yahudi Ortoks
Taun 1904 panjenenganipun nolak kapitadosan kasebat lan dados ateis
Ing Universitas Georg August Goettingen panjenenganipun dados murid Edmund Husserl, lan piyambakipun tumut minangka asistenipun dhateng Univèrsitas Freiburg
Taun 1916, panjenenganipun nampi gelar dhoktor filosofi ing pundi disertasinipun ing saandhaping Husserl, punika "Ngenani Masalah Empati"
Salajengipun piyambakipun dados anggota fakultas ing Freiburg
Sanadyan panjenenganipun nanpi kontak awal kaliyan Katulik Roma, nanging pamaosanipun dhumateng otobiografi St Teresa Avila ingkang mistik ing satunggiling liburan taun 1921 punika ingkang njalari konversi piyambakipun
Panjenenganipun dipunbaptis tanggal 1 Januari 1922
Panjenenganipun nilar p0edamelan asistenipun kaliyan Husserl kanggé mucal ing sekolah pawèstri Dominikan ing Speyer (1922-1932)
Salaminipun ing mrika penjenenganipun mertal "De veritate" ("Salebeting Kaleresan") Thomas Aquinas dhumateng basa Jerman lan dados caket kaliyan filosofi Katulik umum
Taun 1932 panjenenganipun dados pamucal ing Institut kanggé Pedagogi ing Münster, nanging undang-undang Anti-semitisme "diperbolehkan" déning pamaréntahan Nazi meksa piyambakipun kanggé mundur saking jawatan kasebat ing taun 1933
Panjenenganipun mlebet biara Caremelite ing Cologne taun 1934 lan ngagem asma Teresa Benedicta Salib
Ing mrika panjenenganipun nyerat buku metafisika "Endliches und ewiges Sein" ingkang nyobi kanggé nggabungaken filosofi Aquinas lan Husserl
Kanggé ngèndhani agengipun anceman Nazi, ordonipun mindhahaken panjenenganipun dhumateng biara Carmelite ing Echt ing Walanda
Ing mrika panjenenganipun nyerat "Studie über Joannes a Cruce: Kreuzeswissenschaft" ("Èlmu Salib: Panlitèn ngenani John Salib")
Nanging, panjenenganipun boten aman ing Walanda amargi Konferènsi Biskop Walanda ngedalaken wara-wara pratélan ingkang dipunwaosaken ing sadaya gréja ing nagari kasebat tanggal 20 Juli 1942, ngutuk rasisme Nazi
Minangka walesan, tanggal 26 Juli 1942, Adolf Hitler mréntahaken panyipengan tiyang Yahudi (ingkang sadèrèngipun sampun dipunapunten) ing mrika
Edith lan rayinipun Rosa dipuncipeng lan dipunkintun dhumateng kamp konsèntrasi Auschwitz, ing pundi kekalihipun tilar donya ing ruang gas tanggal 9 Agustus 1942
Sapunika wonten sekolah minangka pangurmatan dhumateng Edith Stein ing Darmstadt, Jerman.
Teresa saking Avila Santa Teresa Ávila, ugi dipuntepangi minangka Santa Teresa Yesus, dipunbaptis kanthi asma Teresa Sanchez de Cepeda y Ahumada (#ALIH) punika satunggiling mistik, biarawati Karmelit lan panulis Anti Reformasi
Panjenenganipun satunggiling pambaharu Ordo Karmelit lan sesarengan Yohanes Salib wujud pangadeg Karmelit Ciaka
Ing taun 1970 panjenenganipun dipunparingi gelar Dhoktor Gréja déning Paus Paulus VI
Teresa de Cepeda y Ahumada dipunwiyosaken taun 1515 ing Gotarrendura, Spanyol
Eyang kakung saking bapanipun, Juan de Toledo, punika satunggiling tiyang Yahudi ingkang pindhah Kristen lan dipuntutuh déning Inkuisisi Spanyol amargi wangsul malih dhumateng kapitadosan Yahudi
Bapanipun, Alonso Sánchez de Cepeda, mundhut gelar ksatria lan kasil nglampahi asimilasi dhumateng lingkungan Kristen
Ibunipun Teresa, Beatriz, ndhidhik ajaran Kristeninipun
Teresa rumaos éran dhumateng kagesangan para santo, lan mlajar saking nggriya ing yuswa pitung taun sesarengan kaliyan sedhèrèkipun Rodrigo kanggé ngupados martirdom ing antawisipun Moors
Paklikipun nyegah kekalihipun nalika panjenenganipun kundur dhumateng kitha lan pirsa kekalihipun ing sanjawining témbok kitha
Ing yuswa 20 taun, Teresa nilar dalemipun ingkang bapa, lan mlebet biara Inkarnasi Karmelit ing sanjawining Avila
Ing salebeting biara, panjenenganipun nandhang lelara
Ing wekdal awal gerah, panjenenganipun nglampahi periode ekstasi keagamaan liwat waosan "Tercer abecedario espiritual," (Alfabet Spiritual Kaping 3) ingkang dipunpublikasiaken taun 1527 lan dipunserat déning Francisco de Osuna
Panjenenganipun ugi maos buku "Tractatus de oratione et meditatione" karyanipun Peter Alcantara
Ing taun 1556, kathah réncang nélakaken bilih kawruhipun asalipun saking Sétan
Panjenenganipun wiwit nglampahi panyiksan dhiri lan mortifikasi badan
Banging réncangipun, Santo Francis Borgia satunggiling Yesuit, mesthèkaken panjenenganipun bilih inspirasinipun asalipun saking Allah
Peter taun 1559, Teresa pitados bilih Yesus Kristus marak dhumateng lebet badanipun
Visi Yesus Kristus puniki marak laminipun 2 taun
Ing visi sanèsipun, Teresa nyerat seraph nusukakenn tombak emas dhumateng jantungipun, njalari gerah jasmani-rohani
Èngetan dhumateng kadadosan puniki njalari piyambakipun gadhah motivasi kanggé tumut dhumateng sengsaranipun Yesus, kacathet minangka motonipun: "Bapa, biarkan aku menderita atau biarkan aku mati." Visi puniki dados asil karya Bernini paling misuwur Ekstasi St
Theresa ing Santa Maria della Vittoria ing Roma.
Thérèse saking Lisieux Thérèse saking Lisieux (#ALIH), utawi "Sainte Thérèse de l'Enfant-Jésus et de la Sainte Face", asma wiyosan Marie-Françoise-Thérèse Martin, punika satunggiling suster Karmelit Katulik Roma ingkang dipunkanonisasi minangka santa lan ugi satunggiling Dhoktor Gréja, satunggal saking tigang wanita ingkang nampi penghargaan wau
Panjenenganipun ugi dipuntepangi minangka Sekar Alit Yesus
Thérèse dipunwiyosaken ing Alençon, Prancis, putrinipun Louis Martin ingkang Binerkahan, satunggiling pandamel jam, lan Marie-Azélie Guérin ingkang Binerkahan, pandamel rénda
Tiyang sepuhipun tangat sanget kaliyan agama
Louis naté kepéngin dados biarawan, nanging dipuntulak amargi boten saged basa Latin
Azelie dipuntulak dados suster amargi dipunanggep boten gadhah vokasi; nanging, panjenenganipun nyuwun dhumateng Gusti supados dipunparingi kathah yoga lan gadhah pangajeng-ajeng misungsungaken dhumateng Gusti
Louis lan Zelie pepanggihan taun 1858 lan tigang wulan salajengipun palakrami
Kekalihipun gadhah sangan yoga, nanging namung gangsal putri ingkang saged gesang dumugi diwasa-Marie, Pauline, Leonie, Celine lan Therese
Therese punika ingkang ragil
Bisnis rénda Azelie suksès sanget saéngga Louis nyadé bisnis jamipun dhumateng ponakanipun lan nangani bisnis rénda garwanipun
Zelie tilar donya amargi kanker payudara taun 1877, nalika Therese yuswa 4 taun lan bapanipun nyadé bisnisipun lan pindhah dhumateng Lisieux, ing Departemen Calvados ing Normandia
Ing mriku sadhèrèkipun, Azelie Isidore Guérin satunggiling apotèker manggèn kaliyan garwanipun lan kalih putrinipun
Therese sinau ing Biara Benediktin Notre Dame du Pré
Nalika panjenenganipun yuswa 9 taun, mbakyunipun Pauline, ingkang tumindak minangka "ibu angka kalih" kanggé piyambakipun, mlebet biara Karmelit ing Lisieux
Therese ugi péngin mlebet dhumateng biara Karmelit ingkang sami, Therese nyobi ngggabung dhumateng ordho kasebat, nanging dipuntulak amargi panjenenganipun taksih saklangkung anèm
Salajengipun, ingkang bapa ngajak Therese ziarah dhumateng Roma, lan nalika pidato Paus Leo XIII, panjenenganipun nyuwun dhumateng Paus supados ngidinaken mlebet biara ing yuswa 15, nanging Paus ngandika: "Anakku, turutana kaputusan Romo pamimpin." Boten dangu salajengipun Biskop Bayeux ngidinaken Therese mlebet biara lan ing wulan April 1888 piyambakipun dados postulan Karmelit
Taun 1889 bapanipun nandhang stroke lan dibeta dhumateng sanatorium swasta, Bon Sauveur ing Caen
Bapanipun manggèn ing mriku 3 taun laminipun lan kundur dhumateng Lisieux taun 1892
Bapanipun tilar donya taun 1894
Sasampunipun ingkang bapa tilar donya, Celine, ingkang ngrawat bapanipun ugi mlebet biara ingkang sami kaliyan tiga sadhèrèk sanèsipun tanggal 14 September 1894; sepupunipun, Marie Guerin, tumut mlebet biara taun 1895
Leonie, sasampunipun nyobi makaping kaping nanging boten katampi, ing pungkasanipun dados Suster Francoise-Therese, satunggiling biarawati ing Ordo Kunjungan Maria Suci ing Caen
Therese dipuntepangi minangka "Cara Alit." Salebeting ngupados kasucian dhiri, panjenenganipun sadhar bilih piyambakipun boten kedah nglampahi tindak kapahlawanan, utawi "jasa ageng", kanggé nggayuh kasucian lan nelakaken tresnanipun dhutameng Gusti
Panjenenganipun nyerat "Katresnan kabuktèkaken kanthi tindakan, mila pripun kula nedahaken katresnan kula? Kula boten saged nindakaken prakawis-prakawis ingkang ageng
Cara ingkang saged kula tindakaken kanggé mbuktèkaken katresnan kula inggih punika kanthi nyebar sekar lan sekar punika inggih punika pangorbanan ingkang alit sanget, saben sawangan lan tembung, lan prakawis ingkang kula tindakaken punika tindak katresnan ingkang paling alit." "Cara Alit" punika ugi muncul salebeting penyaketanipun dhumateng spiritualitas: "Sok-sok, nalika kula maos wacan rohani, ing pundi kasampurnan dipuntedahaken kanthi éwonan tantangan lan kathah ilusi ing
éwonan tantangan lan kathah ilusi ing sakiwatengenipun, pikiran kula ingkang alit lan winates rikat dados sayah, kula tutup buku kasebat, ingkang damel sirah kula kawilah lan manah kula ngelak, lan kula mundhut Alkitab
Lan sadayanipun dados padhang, saben tembung mbikak sikiling langit ing jiwa kula, kasampurnan kadosipun gampil sanget; Kula mriksani prakawis punika cekap kanggé nyadhari alitipun satunggiling tiyang, lan maringaken satunggiling tiyang sadayanipun, kados satunggiling laré, dhumateng rengkuhanipun Gusti ingkang saé
Nilar kanggé jiwa ingkang ageng, lan pikiran ingkang ageng, buku-buku ingkang boten saged kula mangertos, kula bingah dados alit amargi 'namung laré-laré alit, lan laré ingkang kados laré-laré punika, ingkang bakal mlebet dhumateng pista surgawi'." Tembung-tembung kados makaten mbikak Therese dhumateng tedahan bilih panjenenganipun gadhah rohani ingkang sentimental sanget lan malah kados bocah.
Pandhukungipun nulak prakawis kasebat lan nélakaken bilih panjenenganipun ngembangaken cara panyaketan dhumateng kagesangan rohani ingkang gampil dipunmangertos lan saged dipuntumuti déning sadaya tiyang ingkang milih nindakaken prakawis kasebat, boten nyawang tingkat karumitan utawi pendhidhikan
Perkawis punika ugi kaserat salebeting panyaketanipun dhumateng donga: "Kanggé kula, donga asalipun saking manah; punika wujud sawangan prasaja dhumateng Swarga, punika wujud panyuwunan, pangakenan lan tresna, nggrengkuh pacobèn lan kabingahan; salebeting satunggal tembung, samubarang ingkang ningrat, supernatural, ingkang ngagengaken jiwa kula lan manunggalaken kaliyan Gusti..
Kula boten gadhah kakendelan kanggé ngupados donga-donga èdah ing buku-buku..
Kula nindakaken kados laré alit ingkang dèrèng sinau maos, Kula namung nyriyosaken dhumateng Gusti kita sadaya prakawis ingkang kula pénginaken lan Panjenenganipun mangertos." Nandhang gerah dumugi tilar donya
Taun-taun akir Therese dipuntengeri kanthi kaséhatanipun ingkang dangu-dangu saya asor lan piyambakipun tahan kanthi tabah lan tanpa nggresula
Ing dinten Jemuah Adi énjang, 1896, panjenenganipun ngalami medaling rah ing tutuk amargi hemoptisis paru-paru; tuberkolosis ingkang dipuntandhang tambah parah
Therese silih kirim serat kaliyan misi Karmelit ing Prancis Indocina, lan dipunundang kanggé nggabung kaliyan misi kasebat, nanging amargi penyakitipun, piyambakipun boten saged tindak
Wulan Juli 1897 panjenenganipun dipunpindhah dhumatng biara kanggé tiyang sakit, ing mriku panjenenganipun tilar donya tanggal 30 September 1897, ing yuswa 24
Nalika kapejahanipun, panjenenganipun nélakaken, "Kula sampun dumugi titik ing pundi kula boten saged ngalami kasangsaran malih, amargi sadaya kasangsaran punika manis kanggé kula."
Bernardo Tolomei Santo Bernardo Tolomei (1272-1348) punika satunggiling teologian saking Italia, pangadeg Kongregasi Kenya Binerkahan Monte Oliveto
Ing salabeting Martirologi Roma, panjenenganipun dipunpèngeti tanggal 20 Agustus
Bernardo Tolomei dipunkanonisasi déning Paus Benediktus XVI tanggal 26 April 2009
Giovanni Tolomei dipunwiyosaken ing Siena, Tuscany
Panjenenganipun ngagem nami "Bernard" (basa Italia "Bernardo") amargi raos urmatipun dhumateng Abbot saking Clairvaux
Panjenenganipun dipunbimbing déning paklikipun, Christopher Tolomeo, satunggiling Dominikan, lan péngin mlebet dhumateng kagesangan kaagaman nanging bapanipun nentang piyambakipun, lan piyambakipun nglajengaken pasinaonanipun ing lingkungan sekuler
Sasampunipun ngrampungaken pasinaonan filosofi lan matématika, panjenenganipun nyinaoni babagan hukum kamasarakatan lan kanon, lan teologi
Kanggé sapérangan wekdal Bernardo nampi jejibahan ing "angkatan bersenjata" Rudolph I saking Jerman
Sasampunipun panjenenganipun kundur dhumateng Siena panjenenganipun dipuntugasaken déning sing ndunungi posisi paling inggil salebeting pamaréntahan kitha
Nalika tugas panjenenganipun ngalami wuta
Nanging pasawanganipun pulih, puniki dipunpitados amargi intervensi Ibu Maria
Panjenenganipun pensiun taun 1313 mapan wonten ing pinggiran sakiwa-tengené 10 mil saking Siena
Ing mriku panjenenganipun nglampahi gesang kanthi prasaja sanget
Amargi pandhangan moralipun ingkang inggil panjenenganipun narik kathah pengunjung, lan Bernardo dipuntedah nglampahi ajaran sesat
Panjenenganipun tindak dhumateng Avignon kanggé ngresikaken namanipun saking tedahan kasebat kanthi ngadhep Paus Yohanes XXII tanpa kawratan
Nalika panjenenganipun kundur, panjenenganipun ngedegaken kongregasi Kenya Binerkahan Monte Oliveto (Olivetan), maringaken Aturan St
Tujuan saking institusi puniki inggih punika dévosi dhumateng Kenya Maria
Guido, Biskop Arezzo ngonfirmasi konstitusinipun taun 1319, lan kathah panyuwunan kasembadan déning Paus Yohanes XXII, Clement VI (1344), lan Gregorius XI
Nalika munculipun plak ing distrik Arezzo, Bernardo lan para biarawan ndhévosikaken dhiri piyambakipun kanggé ngrawat para panandhang
Amargi tindakan puniki, Bernardo lan sapérangan réncang Olivetian ketularan lelara puniki
Sasampunipun mimpin kongregasinipun laminipun 27 taun, Bernardo tilar donya ing yuswa 76
Pejahipun ngasilaken kathah mukjizat lan kongregasinipun dados sekolah para santo
Taun 1634 panjenenganipun dipunBeatifikasi déning Kongregasi Rite
Bernardo Tolomei dipunkanonisasi tanggal 26 April 2009 déning Paus Benediktus XVI
Mike Dalton (Romo) Michael Joseph "Mike" Dalton MBE MC (5 Mèi 1902-6 April 2009) punika satunggiling Romo militèr Katulik Roma Kanada
Dalton dipunangkat dados Romo tanggal 21 Mèi 1932
Ing taun 1939, awal dumadosipun Perang Donya II, panjenenganipun selaras kaliyan kersanipun piyambak nggabung kaliyan Essex Scottish Regiment Angkatan Perang Kanada lan njibah ing Inggris, Prancis, Bèlgi, Walanda lan Jerman
Sanadyan panjenenganipun saged ngèndhani garis ngajeng amargi yuswa lan posisinipun, nanging Dalton nelakaken jejibahanipun punika kanggé ngladosi
Dalton asring makarya ing garis ngajeng militèr lan asring mlampah sesarengan pasukanipun, mbetakaken gegamanipun manawi sami kesel
Dalton asring ngginakaken Jipipun, asring ugi nglanggar peraturan, nuju garis ngajeng peperangan kanggé mirengaken pangakenan dosa